AIŠKINAMASIS RAŠTAS

Dėl įgaliojimų Molėtų rajono savivaldybės atstovui dalyvauti UAB Utenos regiono atliekų tvarkymo centro visuotiniame akcininkų susirinkime suteikimo

**1. Parengto tarybos sprendimo projekto tikslai ir uždaviniai**

UAB Utenos regiono atliekų tvarkymo centras (toliau – Bendrovė) 2016 m. balandžio 7 d. raštu Nr. S-119 „Pranešimas apie visuotinio akcininkų susirinkimo sušaukimą“ informavo, kad 2016 m. balandžio 29 d. vyks visuotinis akcininkų susirinkimas. Susirinkimo darbotvarkė:

1. Bendrovės 2015 m. metinis pranešimas.
2. Bendrovės 2015 m. finansinių ataskaitų rinkinio audito išvada.
3. Bendrovės 2015 m. metinio finansinio ataskaitų rinkinio tvirtinimas.
4. Bendrovės 2015 m. pelno paskirstymo tvirtinimas.
5. Audito įmonės rinkimas UAB Utenos regiono atliekų tvarkymo centro 2016-2018 metų finansinių ataskaitų auditui atlikti.

1 ir 2 darbotvarkės klausimais bus išklausyti pranešimai, kitais darbotvarkėje nurodytais klausimais vyks balsavimas. 3, 4 ir 5 darbotvarkės klausimų sprendimų projektai pridedami prie parengto sprendimo projekto.

Molėtų rajono savivaldybė Bendrovėje valdo 13652 paprastąsias vardines akcijas, kurios suteikia 13,65 proc. balsų. 2015 metus Bendrovė užbaigė turėdama 3 688 eurus nuostolio.

Į visuotinį akcininkų susirinkimą deleguojamas Molėtų rajono savivaldybės mero pavaduotojas Mindaugas Kildišius.

Parengto sprendimo projekto tikslas – Molėtų rajono savivaldybės tarybos įgaliojimas atstovauti Molėtų rajono savivaldybei UAB Utenos regiono atliekų tvarkymo centro visuotiniame akcininkų susirinkime ir balsavimo teisės suteikimas priimant sprendimus darbotvarkės klausimais.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 14 straipsnio 7 dalis, 20 straipsnio 1 dalies 5, 9 ir 10 punktai, 21 straipsnio 1 ir 8 dalys, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti.**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**